פירמידת הזמן

פירמידת הזמן (בגרמנית: Zeitpyramide) היא פירמידה אמנותית הנבנית בעיר ומדין במזרח מדינת בוואריה שבגרמניה העשויה מלבני בטון, המתווספות אליה אחת לעשר שנים. בניית הפירמידה החלה ב-1993 ועתידה להסתיים ב-3183, שעה שכל 120 הלבנים תונחנה במקומן. ב-2023 הונחה הלבנה הרביעית בפירמידה. העיר ומדין נוסדה ב-793, וב-1993 היא ציינה 1,200 שנה לקיומה. לדברי מנפרד לבר, האמן המקומי שהעלה את הרעיון באשר לבניית הפירמידה, מטרתה היא להמחיש אורך של תקופה בת 1,200 שנה, מ-1993 עד 3183. כשתסתיים בניית הפירמידה, היא תהיה מורכבת מארבע שכבות של לבנים. בשכבה הראשונה תוצבנה 64 לבנים (8 על 8), בשכבה השנייה – 36 לבנים (6 על 6), בשלישית – 16 לבנים (4 על 4) וברביעית – 4 לבנים (2 על 2). בנייתן של השכבות תסתיימנה ב-2623, ב-2983, ב-3143 וב-3183, בהתאמה. תהליך הבנייה ראו גם ניסוי טיפת הזפת קפסולת זמן קישורים חיצוניים אתר האינטרנט הרשמי של פירמידת הזמן (בגרמנית ובשפות מרובות) The 1,200 Year Maths Mistake, סרטון בערוץ "Stand-up Maths", באתר יוטיוב (אורך: 19:09) (באנגלית) הערות שוליים